Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/020 ES/Comunidad Valenciana footwear” referenciaszámú kérelme) /* COM/2012/0204 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül – egy rugalmassági mechanizmus révén – legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az EGAA-ból való hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. 2011. december 28-án Spanyolország Comunidad Valenciana (ES52) NUTS II. szintű régiójában a NACE Rev. 2 rendszer szerinti 15. ágazatban (bőr és kapcsolódó termékek gyártása)[3] működő 146 vállalatnál bekövetkezett elbocsátásokat követően „EGF/2011/020 ES/Comunidad Valenciana Footwear” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálatát követően a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2011/020 Tagállam || Spanyolország 2. cikk || b) Érintett vállalatok száma || 146 NUTS II régió || Comunidad Valenciana [ES52] NACE Rev. 2. ágazat || 15 (Bőr és kapcsolódó termékek gyártása) Referencia-időszak || 2011.01.25. – 2011.10.25. A személyre szabott szolgáltatások kezdetének időpontja || 2012.03.26. A kérelem benyújtásának időpontja || 2011.12.28. A referencia-időszakban elbocsátott munkavállalók száma || 876 Az intézkedés által várhatóan érintett, elbocsátott munkavállalók száma || 350 A személyre szabott szolgáltatásokhoz kapcsolódó kiadások (EUR) || 2 392 100 Az EGAA végrehajtásához kapcsolódó kiadások[4] (EUR) || 118 000 Az EGAA végrehajtásához kapcsolódó kiadások (%) || 4,7 Teljes költségvetés (EUR) || 2 510 100 EGAA-hozzájárulás EUR-ban (65 %) || 1 631 565 1. A kérelmet 2011. december 28-án nyújtották be a Bizottsághoz, és 2012. február 23-ig további információkkal egészítették ki. 2. A kérelem az 1927/2006/EK rendelet 2. cikkének b) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció, illetve a globális pénzügyi és gazdasági válság hatására bekövetkezett fő strukturális változások közötti kapcsolat 3. Az elbocsátások és a globalizáció hatására a világkereskedelemben bekövetkező jelentős szerkezeti változások közötti kapcsolat megállapítása érdekében a kérelem ismerteti a Comunidad Valenciana régióban történt elbocsátásokat, melyek a lábbeligyártás eloszlásában végbement radikális változások közepette következtek be. Harmadik országok (elsősorban Kína és India) egyre növekvő mértékben uralják a lábbelik világszintű kereskedelmét, az olyan országok pedig, mint Vietnam és Indonézia, folyamatosan növelik részesedésüket a globális termelésben. 4. Spanyolország azt állítja, hogy a rendelkezésre álló adatok alapján[5] a 2006–2009 közötti időszakban a nem uniós országokból az EU-ba érkező lábbeli-behozatal csaknem 6 %-kal nőtt, míg ugyanezen időszak alatt az uniós export 16,4 %-kal csökkent. A kivitelben végbement csökkenés közvetlen következményeként az EU-27 országaiban visszaesett a lábbeligyártók száma: 2008-ban mindössze 24 000 gyártó működött az EU-ban, míg számuk 2005-ben még 27 125 volt. A vállalatok számában bekövetkezett (11,58 %-os) csökkenés közvetlen hatást gyakorolt a foglalkoztatásra: 78 800 közvetlen munkahely – a teljes szám csaknem 20 %-a – szűnt meg az ágazatban a 2005 és 2008 közötti időszakban. 5. A spanyolországi lábbeli-behozatal szintén növekvő tendenciát mutatott, és a 2006 és 2010 közötti időszakban csaknem 20 %-kal növekedett. Ugyanakkor a spanyol lábbeli-ágazatban nagyobb különbség alakult ki az import és az export aránya között, mint az EU egészében: 2006–2010 között a gyártók száma 35,96 %-kal esett vissza (illetve 24,27 %-kal, amennyiben csak a 2006–2009 közötti időszakot nézzük), a vállalatok száma pedig 2283-ról 1462-re csökkent. A foglalkoztatás ennek következtében 31,80 %-kal zsugorodott, és 10 663 közvetlen munkahely szűnt meg ugyanezen időszak alatt. 6. A spanyol leépítések követték a lábbeli-ágazatban az EU-ban végbemenő, arra irányuló általános tendenciát, hogy a gyártás legtöbb alfolyamatát alacsonyabb költségű, nem uniós országokba helyezték át, és az EU-ban mindössze a nagyobb értéket képviselő feladatok maradtak, mint például a terméktervezés és a marketing. Az elbocsátások számának igazolása és a 2. cikk b) pontjában foglalt kritériumok teljesítése 7. Spanyolország e kérelmet az 1927/2006/EK rendelet 2. cikkének b) pontjában említett beavatkozási kritérium alapján nyújtotta be, amely szerint az alapból akkor lehet támogatást nyújtani, ha egy kilenc hónapos időszak alatt egy tagállamnak egyetlen vagy két egymással határos NUTS II. szintű régiójában, ugyanabban a NACE Rev. 2. rendszer szerinti ágazatban működő vállalatoktól legalább 500 munkavállalót elbocsátanak. 8. A kérelem arra hivatkozik, hogy a 2011. január 25-től 2011. október 25-ig terjedő kilenc hónapos referencia-időszakban 876 személyt bocsátottak el a NACE Rev. 2. rendszer szerinti 15. ágazatba (Bőr és kapcsolódó termékek gyártása) sorolt 146 vállalattól a NUTS II. szintű Comunidad Valenciana (ES52) régióban. Az elbocsátott munkavállalók közül 862 főt az 1927/2006/EK rendelet 2. cikke második bekezdésének második francia bekezdése alapján vettek számításba. További 14 elbocsátott személyt az említett bekezdés harmadik francia bekezdése alapján vettek számításba. A Bizottság megkapta a 2. cikk (2) bekezdése második pontjának harmadik francia bekezdésében előírt megerősítést, miszerint ez az elbocsátottak tényleges száma. Az elbocsátások előre nem látható jellegének bizonyítása 9. A spanyol hatóságok szerint a lábbeli-ágazatban már történt szerkezetátalakítás a piac liberalizációjához való alkalmazkodás érdekében, melynek keretében a magas hozzáadott értékkel rendelkező tételek termelésére és az exportra való összpontosításra álltak át. A gazdasági és pénzügyi válságot megelőző években e megközelítés fenntartható bevételt nyújtott az ágazatnak. A válság és ezt követően a hitelezés szigorítása azonban számos kis- és középvállalkozást komoly nehézség elé állított, mivel nem rendelkeztek megfelelő pénzügyi rugalmassággal ahhoz, hogy megbirkózzanak az új helyzettel, melyet az export visszaesése és a belső piac zsugorodása okozott. Ennek hatására vállalkozások szűntek meg: 2010-ben 188 vállalat – a Comunidad Valenciana régióban működő összes lábbeligyártó 16,64 %-a – szüntette be működését, melynek következtében munkahelyek szűntek meg. Az elbocsátó vállalatok és a támogatásra jogosult munkavállalók meghatározása 10. A kérelem 876 személy elbocsátására vonatkozik a következő 146 vállalattól: A vállalatok és az elbocsátott személyek száma ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Vállalatok összesen: 146 || Elbocsátások összesen: 876 || 11. Valamennyi elbocsátott munkavállaló lehetőséget kap az intézkedésekben való részvételre. A spanyol hatóságok azonban – a korábbi, az EGAA-val kapcsolatos esetek kezelése során szerzett tapasztalataik alapján – úgy becsülik, hogy hozzávetőlegesen 350 munkavállaló fog az EGAA-intézkedésekben való részvétel mellett dönteni. 12. A 876 munkavállaló megoszlása a következő: Kategória || Szám || Százalék Férfiak || 465 || 53,03 Nők || 411 || 46,97 EU-állampolgárok || 872 || 99,54 Nem EU-állampolgárok || 4 || 0,46 15 és 24 év közöttiek || 27 || 3,08 25 és 39 év közöttiek || 427 || 48,74 40 és 54 év közöttiek || 336 || 38,36 55 és 59 év közöttiek || 65 || 7,42 60 évesnél idősebbek || 21 || 2,40 13. A foglalkozási csoportok szerinti megoszlás a következő: Kategória || Szám || Százalék Technikusok || 8 || 0,91 Irodai foglalkozások || 45 || 5,14 Szakképzettséget igénylő ipari foglalkozások || 455 || 51,95 Szakképzettséget nem igénylő foglalkozások || 368 || 42,00 14. A képzettségi szintek szerinti megoszlás a következő: Képzettségi szint || Szám || Százalék Alapfokú képesítés (a tankötelezettség végéig) || 362 || 41,32 Felső középfokú képesítés || 59 || 6,74 Felsőfokú képesítés || 27 || 3,08 Egyéb (iskolarendszeren kívüli oktatás) || 4 || 0,46 Iskolázatlan vagy iskolából kimaradók || 424 || 48,40 15. Az 1927/2006/EK rendelet 7. cikkének megfelelően Spanyolország megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 16. Az elbocsátások által érintett terület Comunidad Valenciana NUTS II. szintű régióban található, és az Alicante NUTS III. szintű tartományban lévő Alto, Medio y Bajo Vinalopó három „comarcárában” (megyeszintű közigazgatási egység) összpontosul. 17. Az összes spanyol vállalat 11,5 %-a Comunidad Valencianában található. A feldolgozóipar teszi ki e régió teljes foglalkoztatásának 26 %-át, míg a szolgáltatási szektor részesedése 60 %, az építési szektoré 10 %, az elsődleges szektoré pedig 4 %. Comunidad Valenciana gazdasági modelljére a kis- és középvállalkozások nagy aránya jellemző, amelyek főként bútorok, cipők, textíliák, kerámiák és játékok gyártására specializálódtak. Ezek az ágazatok néhány település körül, körzetekbe összpontosulnak. 18. A fő érdekelt felek: a Generalitat Valenciana (Comunidad Valenciana autonóm kormánya) és különösen a regionális oktatási képzési és foglalkoztatási minisztérium; a SERVEF (az autonóm kormány munkaügyi hivatalai); a szakszervezetek; a FIA-UGT-PV és a CCOO-PV[6], továbbá Comunidad Valenciana lábbeligyártóinak szövetsége (AVECAL). Az elbocsátások várható hatása a helyi, a regionális és az országos foglalkoztatásra 19. Spanyolország a második legnagyobb uniós lábbeligyártó: a teljes uniós termelés csaknem 25 %-a itt összpontosul. A spanyol lábbeligyártók 64,43 %-a Comunidad Valencianában működik, ezért a lábbeligyártás terén a világkereskedelem szerkezetében bekövetkező változásoknak a helyi foglalkoztatásra gyakorolt hatása valóban jelentős, és komoly következményekkel jár Comunidad Valencianában. A régiót továbbá négy alkalommal egyéb tömeges elbocsátások is érintették[7], amelyek tekintetében a Bizottsághoz EGAA-kérelmeket nyújtottak be. 20. Comunidad Valencianában az elbocsátások leginkább Alto, Medio and Bajo Vinalopó területét érintették; e három megye rendkívül nagy mértékben támaszkodik a lábbeligyártásra. Az elbocsátott munkavállalók száma 2011-ben 2009-hez viszonyítva Upper Vinalopóban 83 %-kal nőtt, míg Medio és Bajo Vinalopóban megduplázódott. Az elbocsátott munkavállalóknak a munka világába történő visszatérésére vonatkozó esélyek e területeken csekély bizakodásra adnak okot, mivel Alto, Medio és Bajo Vinalopó megyét is érintette a fentiekben említett, EGAA-támogatás iránti kérelmek közül kettő: az „EGF/2010/005 ES Comunidad Valenciana natural Stone” (528 elbocsátás a kőmegmunkálás ágazatában) és az „EGF/2011/006 ES/Comunidad Valenciana Construction of buildings” (1138 elbocsátás az építőipari ágazatban) referenciaszámú kérelem. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása 21. Az alábbi intézkedések összehangolt, személyre szabott szolgáltatáscsomagot alkotnak, és a munkavállalók munkaerő-piaci visszailleszkedésére irányulnak: – Üdvözlő és tájékoztató programok, valamint iránymutatás: ez az elbocsátott munkavállalóknak felajánlott első intézkedés, melybe a következők tartoznak: (1) tájékoztatás a készség- és képzési követelményekről, az elérhető tanácsadásról és képzési programokról, továbbá a juttatásokról és ösztönzőkről. (2) A munkavállalók profiljának meghatározása, valamint a személyre szabott támogatás kidolgozása, végrehajtása és nyomon követése. (3) Állásinterjúra felkészítő workshopok. A résztvevők szerepjátékkal járó feladatokon keresztül megtanulják, hogyan kerülhetik el a leggyakoribb hibákat az állásinterjúkon. – Álláskereséshez nyújtott intenzív támogatás: az intenzív álláskeresés magában foglalja mind a helyi, mind a regionális álláslehetőségek passzív és aktív feltárását; workshopokat a munkakeresési technikákról; továbbá mentorálást (pl. a munkakeresési tevékenység egyéni nyomon követése). – A lábbeligyártás ágazatához kapcsolódó szakismeretek fejlesztése: az ebben az intézkedésben érintett résztvevők magasabb hozzáadott értéket tartalmazó foglalkozásokkal összefüggő készségek terén részesülnek képzésben, aminek következtében foglalkoztatási kilátásaik a lábbeligyártási ágazatban javulni fognak. Mivel a legkeresettebb munkahelyek elsősorban a tervezéssel és a marketinggel állnak kapcsolatban, a különböző képzések a gyártási technológiákra, a számítógépes tervezésre, a láb biomechanikájára, valamint a lábbelik területén az összehasonlító teljesítményértékelésre stb. fognak koncentrálni. – Konkrét szakmai képesítések megszerzésére irányuló képzés: az ebben az intézkedésben érintett résztvevők képzésben részesülnek olyan ágazatokkal kapcsolatban, mint például a mezőgazdasági-élelmiszeripari ágazat, a műanyagipar vagy a vendéglátás, melyekben továbbra is találhatók, illetve rövid- vagy középtávon jelentkezni fognak munkalehetőségek. – Vállalkozásösztönzés. Ide tartoznak: (1) Megvalósítható üzleti és önfoglalkoztatási projektek és kezdeményezések kidolgozása, előállítása és az ezekhez nyújtott iránymutatás. A mentorok önfoglalkoztatási lehetőségeket is igyekeznek felkutatni a megyében és azon kívül, és az intézkedésben részt vevő munkavállalók számára ajánlják ezeket. (2) Vállalkozás alapításához nyújtott támogatás: Ez az intézkedés olyan elbocsátott munkavállalóknak nyújt segítséget, akik saját vállalkozás alapítását tervezik, és a vállalkozásindítás teljes folyamatára kiterjedő egyéni konzultációkat, valamint adminisztratív teendők elvégzéséhez nyújtott segítséget foglal magában. A személyre szabott konzultációk a résztvevők számára vállalkozásindításuk első évében is rendelkezésükre fognak állni. (3) Azok a dolgozók, akik saját vállalkozásba szeretnének kezdeni, speciális képzésben részesülhetnek. Ennek keretében az üzleti koncepció kidolgozását, a tervezést, a megvalósíthatósági tanulmányok elvégzését, üzleti tervek készítését és a finanszírozás előteremtését egyaránt oktatják. – A horizontális készségek fejlesztésére irányuló képzés (például alapképzés az információs és kommunikációs technológiákról); személyes képességfejlesztés; csoportok irányítása terén való készségek megszerzésére irányuló képzés; oktatók képzése, hogy azok az elbocsátott munkavállalók, akik munkaköri tapasztalataik alapján alkalmasak oktatásra, elsajátíthassák a tanításhoz szükséges készségeket. – Képzés munkaerő-felvétel céljából. Ez a képzés a helyi vállalatok munkaerőigényeihez igazított ismereteket tartalmazza, és ezek a vállalatok cserébe a képzésben részt vevő munkavállalók legalább egyharmadát alkalmazzák. – Álláskeresési támogatás: A munkaerő-piaci visszailleszkedést szolgáló, egyeztetett képzési utat teljesítő munkavállalók 400 EUR értékű, egy összegben kifizetett juttatásban részesülnek. – Vállalkozás alapításához nyújtott támogatás: Azok a munkavállalók, akik saját vállalkozást indítva állnak ismét munkába, 3 000 EUR átalányösszegben részesülnek. Ez az ösztönző az indulási költségek fedezésére szolgál. – Hozzájárulás az utazási költségekhez: Az ingázási költségükhöz való hozzájárulásként az intézkedés által érintett munkavállalók maximum 300 EUR összegű átalányösszegben részesülnek. – Az újbóli elhelyezkedés esélyének javítására (outplacement) irányuló ösztönzők: Legfeljebb három hónapon keresztül havi 350 EUR bértámogatásban részesülnek azok a munkavállalók, akik munkavállalóként ismét munkába állnak. 22. A kérelemben az 1927/2006/EK rendelet 3. cikke szerint feltüntetett, az EGAA végrehajtásához kapcsolódó kiadások irányítási és ellenőrzési, valamint tájékoztatási és népszerűsítési tevékenységeket takarnak. 23. A spanyol hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható, aktív munkaerő-piaci intézkedéseknek minősülnek. A spanyol hatóságok e szolgáltatások összköltségét 2 392 100 EUR‑ra, az EGAA végrehajtásához kapcsolódó kiadásokat pedig 118 000 EUR‑ra (az összköltség 4,7 %-a) becsülik. Az EGAA-ból igényelt teljes hozzájárulás összege 1 631 565 EUR (az összköltségek 65 %-a). Intézkedések || A támogatásra jogosult munkavállalók becsült száma || Az egy támogatandó munkavállalóra számított becsült költségek (EUR-ban) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Üdvözlő és tájékoztató programok, valamint iránymutatás: (Acogida y orientación profesional) || 350 || 1 251[8] || 438 000 Álláskereséshez nyújtott intenzív támogatás (Apoyo intensivo en la búsqueda de empleo) || 275 || 1 142[9] || 314 250 A lábbeligyártás ágazatához kapcsolódó szakismeretek fejlesztése (Formación para la recolocación en el sector del calzado) || 120 || 2 500 || 300 000 Konkrét szakmai képesítések megszerzésére irányuló képzés (Formación para la recolocación en otros sectores) || 150 || 2 500 || 375 000 Vállalkozásösztönzés (Formación y asesoramiento al emprendedor) || 50 || 3 825 || 191 250 A horizontális készségek fejlesztésére irányuló képzés (Formación transversal para la mejora profesional) || 105 || 1 570 || 164 850 Képzés munkaerő-felvétel céljából. (Formación para el empleo con prácticas) || 75 || 1 050 || 78 750 Álláskeresési támogatás (Incentivo a la participación) || 350 || 400 || 140 000 Vállalkozás alapításához nyújtott támogatás (Incentivo a la constitución de negocios) || 35 || 3 000 || 105 000 Hozzájárulás az utazási költségekhez (Ayudas por desplazamiento) || 320 || 300 || 96 000 Az újbóli elhelyezkedéshez nyújtott támogatás (Incentivo a la inserción) || 90 || 2 100 || 189 000 A személyre szabott szolgáltatások részösszege || || 2 392 100 Az EGAA végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 0 Irányítás || || 87 000 Tájékoztatás és népszerűsítés || || 21 000 Ellenőrzési tevékenységek || || 10 000 Az EGAA végrehajtásához kapcsolódó kiadások részösszege || || 118 000 Becsült költségek összesen || || 2 510 100 EGAA-hozzájárulás (az összköltségek 65 %-a) || || 1 631 565 24. Spanyolország megerősíti, hogy a fent ismertetett intézkedések kiegészítik a strukturális alapok által finanszírozott intézkedéseket, és hogy megtette a szükséges intézkedéseket a kettős finanszírozás megelőzésére. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja 25. Spanyolország az EGAA általi társfinanszírozásra javasolt, összehangolt csomag keretében 2012. március 26-án kezdte meg a személyre szabott szolgáltatások nyújtását az érintett munkavállalók számára. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 26. A javasolt kérelmet a fenti 18. pontban említett szociális partnerekkel több megbeszélésen is megvitatták. A 2011. november 17-én, valamint a 2012. február 2-án, 14-én és 21-én tartott megbeszéléseken a szociális partnerekkel konzultációt folytattak olyan témában, mint az intézkedések integrált csomagjának tartalma, a szerepek és a feladatok szétosztása, valamint az intézkedések időzítése. 27. A spanyol hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 28. Az 1927/2006/EK rendelet 6. cikkében foglalt kritériumok tekintetében a spanyol hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 29. Spanyolország tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Az irányító hatóság közreműködő szervezete Comunidad Valenciana Pénzügyi és Kormányzati Regionális Minisztériumának az Európai Projektek és Alapok Főigazgatósága[10] lesz. Finanszírozás 30. Spanyolország kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 1 631 565 EUR, amely az összköltségek 65 %-át teszi ki. A Bizottság által az EGAA terhére javasolt forrásallokáció a Spanyolország által rendelkezésre bocsátott információkon alapul. 31. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 32. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére. 33. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást annak érdekében, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 34. A Bizottság a 2012. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 35. A kérelemben igényelt 1 631 565 EUR összegre az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/020 ES/Comunidad Valenciana footwear” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[11] és különösen annak 28. pontjára, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[12] és különösen annak 12. cikke (3) bekezdésére, tekintettel az Európai Bizottság javaslatára[13], mivel: (1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkező fő strukturális változások következtében elveszítették munkájukat, és segítse őket a munkaerőpiacon történő ismételt beilleszkedésben. (2) A 2009. május 1-jétől 2011. december 30-ig benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat. (3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (4) Spanyolország Comunidad Valenciana (ES52) NUTS II. szintű régiójában a NACE Rev. 2. rendszer szerinti 15. ágazatban („Bőr és kapcsolódó termékek gyártása”) működő 146 vállalatnál történt elbocsátásokra tekintettel 2011. december 28-án az EGAA igénybevétele iránti kérelmet nyújtott be, 2012. február 23-ig pedig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 1 631 565 EUR rendelkezésre bocsátására tesz javaslatot. (5) Az EGAA-t tehát igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2012. évi általános költségvetésének keretében az Európai Globalizációs Alkalmazkodási Alapból (EGAA) 1 631 565 EUR összeg rendelkezésre bocsátására kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. Az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [4] Az 1927/2006/EK rendelet 3. cikkének harmadik bekezdése szerint. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) és Comisiones Obreras del País Valenciano (CC.OO.-PV). [7] COM(2010) 216, COM(2010) 613, COM(2010) 617 és COM(2012) 053. [8] A tagállam által megadott, munkavállalókénti becsült valós költség 1 251,4286 EUR. A táblázatban való bemutatás leegyszerűsítése érdekében az összeget kerekítettük, a tagállam által az intézkedés becsült költségeként kalkulált összeget azonban nem módosítottuk. [9] Idem 1 142, 7272 EUR [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] HL C 139., 2006.6.14., 1. o. [12] HL L 406., 2006.12.30., 1. o. [13] HL C […], […], […]. o.